Source: https://justnews.ro/csm-a-aprobat-doar-3-din-17-solicitari-de-transfer-pe-posturi-de-procuror-militar/
Timestamp: 2020-07-02 13:10:40+00:00

Document:
CSM a aprobat doar 3 din 17 solicitări de transfer pe posturi de procuror militar - Justnews.ro
Justnews.ro
Justnews.ro este un site de investigații și exclusivități din domeniul Justiției
CSM a aprobat doar 3 din 17 solicitări de transfer pe posturi de procuror militar
By Popescu Nicu mai 30, 2020 iunie 3, 2020
Au fost 17 cereri pentru 32 de posturi de procuror militar / Doar 3 au fost aprobate
Secția pentru Procurori a CSM a discutat în ședința din 2 iunie o Notă privind cererile de transfer formulate de procurori de la parchetele civile la parchetele militare. Documentul a figurat la punctul 5 al Ordinii de zi a ședinței Secției pentru procurori. Potrivit listei, 17 procurori și-au exprimat interesul pentru a se transfera în funcția de procuror militar. Printre ei se numără un procuror de la DNA – Structura centrală, unul de la DIICOT – Structura centrală, 3 de la structurile locale ale DNA, 3 de la cele ale DIICOT și unul de Parchetul de pe lângă Înalta Curte de Casație și Justiție.
CSM a aprobat doar 3 cereri, toate pentru posturi de execuție: a procurorului Majeri Adrian, la Parchetul Militar București, a procurorului Puie Ciprian, la Parchetul Militar Cluj și a procurorului Golban Nicolae, la Parchetul Militar Timișoara.
Cererile trebuiau să îndeplinească condițiile din Regulamentul comun privind numirea ca judecător sau procuror militar, transferul de la instanțele sau parchetele civile la instanțele ori parchetele militare, precum și acordarea gradelor militare și înaintarea în grad a judecătorilor și procurorilor militari, aprobat prin Hotărârea Plenului CSM 176/2014.
Au fost puse la dispoziție 6 posturi de conducere și 26 de execuție
CSM a stabilit deja că solicitările de transfer vor fi analizate în raport cu lista posturilor vacante, la data de 29 aprilie 2020. Potrivit listei, au fost puse la dispoziție 6 posturi de conducere și 26 de execuție. Cele 6 posturi de conducere au fost următoarele: 3 la Secția parchetelor militare de la PICCJ, 2 la Parchetul militar de pe lângă CM Apel, 1 la Parchetul de pe lângă Tribunalul Militar Cluj.
Tags: csm procuror militar procuror militar sesiune transfer procuror militar solicitări procuror militar transfer procuror militar
Publicat de Popescu Nicu
Vezi toate articolele lui Popescu Nicu
Previous Entry Ghinion pentru Remus Truică: ar putea pierde aproape 500.000 de euro
Next Entry La Sectorul 3, Poliția Locală se deplasează numai cu Bilet de Voie!
Texte din Arhivă
martie 2020 (77)

References: CSM 
 CSM 

CSM 
 CSM 

CSM 
 csm